פנינה בריק

פנינה בריק (נולדה ב-12 בנובמבר 1957) היא זמרת ישראלית.

ביוגרפיה
בריק נולדה בפולין ובהמשך עלתה לישראל.

בתחילת שנות ה-70 של המאה ה-20 חברה לאנדריי צווייג וביחד היוו את הצמד המוזיקלי "פנינה ואנדריי". ב-1976 שרה בתקליט שירי הילדים "במדינת הגמדים" לצד גבי שדה ובהפקתו של אמנון ברנזון. בשנה זו גם לקחה חלק במופע המוזיקלי "אליהו הנביא המבשר". בריק הייתה חברה בהרכב המוזיקלי "פלפל לבן", ובמסגרת הרכב זה ליוותה את חדווה עמרני בשיר "בלב אחד" שזכה במקום השני בפסטיבל הזמר והפזמון 1978. מ-1978 ועד 1983 הייתה חברה בלהקת סקסטה שזכתה להצלחה. יחד עם הלהקה לקחה חלק בתחרויות הקדם אירוויזיון ובמספר פסטיבלי מוזיקה.

לאחר התפרקותה של "סקסטה" חברה ליאיר קלינגר ולחברתה ללהקה, רותי בן אברהם ויחד עם סילבן מרגי הקימו את ההרכב "ארבע לב אדום". יחד עם הרכב זה לקחה בריק חלק בקדם אירוויזיון 1985 עם השיר "הוא יבוא". בנוסף הוציא ההרכב עוד מספר שירים וביניהם "הנערה עם השחפים".

בריק השתתפה בהפקת אלבומיה של ירדנה ארזי "נשמה צוענית" ו"עוד יום אחד".

בריק הייתה בת זוגו של מוטי רייף ונולדו להם זוג תאומים.

קישורים חיצוניים

 פנינה בריק, באתר פזמונט

הערות שוליים

זמרות ישראליות
זמרים ישראלים
ישראליות ילידות פולין
ישראלים ילידי פולין
סקסטה
משתתפות פסטיבל הזמר והפזמון
משתתפות פסטיבל הזמר החסידי
משתתפות פסטיבל הזמר המזרחי
משתתפות פסטיבל שירי הילדים
מתמודדות קדם-האירוויזיון
ישראליות שנולדו ב-1957
ישראלים שנולדו ב-1957
עולים לאחר קום המדינה